《八声甘州 其二 和》
宋代·何梦桂

自怜翠袖，向天寒、独倚孤篁吟啸。半世虚名，孤负白云多少。

欲问梅翁旧约，怕误我、沙头鸥鸟。时一笑。行行且止，人间蜀道。

休怪岁月无情，叹尘世浮生，闲忙闲老。待趁黑头，万里封侯都了。

今古勋名一梦，听未彻、钧天还觉。羌管晓。楼角曙星稀小。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。